**OBAVIJEST PACIJENTIMA I SVIM**

**MJEŠTANIMA OPĆINE TOVARNIK**

Poštovani! Ovim putem obavještavam Vas da prema odluci **Ministarstva zdravstva RH** zbog novonastale situacije vezane uz širenje zaraze **COVID-19** (Koronavirus), a radi što bolje zaštite mještana, pacijenata i zdravstvenog osoblja ***SVE ZDRAVSTVENE USTANOVE*** će do daljnjega primati isključivo ***HITNE PACIJENTE***.

Sukladno tome **Ambulanta Tovarnik – Ilača** od ponedjeljka 23.03.2020. biti će zaključana. Stoga molimo pacijente da svoj dolazak u ambulantu najave na telefon: **524-029** (Tovarnik), odnosno **521-800** (Ilača), te da pri dolasku pokucaju na vrata. Medicinska sestra uvoditi će jednog, po jednog pacijenta kako bi se što više izbjegao kontakt koji je ključan u borbi protiv širenja virusa.

Narudžba lijekova i dalje se odvija nepromijenjeno na već poznati broj telefona: **032/330-070**.

Ovim putem još jednom apeliram na naše mještane koji se nalaze u samoizolaciji da ***NE IZLAZE*** iz svojih domova te da se pridržavaju uputa koje su dobili od nadležnih tijela, jer na taj način čuvaju zdravlje i živote potencijalno najugroženijih mještana (starijih i kroničnih bolesnika). Isto tako molim i njihove skrbnike da se odgovorno ponašaju (da se točno pridržavaju uputa o skrbi osoba u samoizolaciji) te na taj način doprinesu što bržem smirivanju i konačnom završetku ove epidemije. Za sve nejasnoće vezane uz novonastalu situaciju slobodno nazovite ambulantu u radno vrijeme. Med. sestra i ja biti ćemo vam na raspolaganju.

Ovim putem vas još obavještavam da je sa radom počela **IZDVOJENA** **ORDINACIJA** u Borovu u kojoj od 0-24 h dežuraju liječnici kojima se možete obratiti ako imate ili sumnjate da imate simptome koji bi upućivali na infekciju COVID-19 (pogoršavanje simptoma resp. infekcije s povišenom temperaturom, suhim kašljem, iscrpljenošću, kratkim dahom i sl.) na broj telefona: **032/831-716**. Još jednom vas molim da ne nasjedate na mnoštvo neprovjerenih informacija koje se šire u posljednje vrijeme po društvenim mrežama, a kojima je cilj stvoriti paniku među ljudima.

MOLIM VAS ZA SURADNJU I RAZUMIJEVANJE TE PRIDRŽAVANJE PREPORUKA **STOŽERA CIVILNE ZAŠTITE**, JER ĆEMO SAMO NA TAJ NAČIN POBIJEDITI OVU EPIDEMIJU.

dr. med. Melita Mijić,

spec. obiteljske medicine